CELEX: 21999D1119(02)
Language: el
Date: 1999-10-25 00:00:00
Title: Απόφαση αριθ. 2/1999 του Συμβουλίου Συνδέσεως ΕΕ-Τσεχικής Δημοκρατίας, της 25ης Οκτωβρίου 1999, για την έγκριση των όρων και προϋποθέσεων συμμετοχής της Τσεχικής Δημοκρατίας στα κοινοτικά προγράμματα στους τομείς της κοινωνικής πολιτικής και της υγείας

Avis juridique important

|

21999D1119(02)

Απόφαση αριθ. 2/1999 του Συμβουλίου Συνδέσεως ΕΕ-Τσεχικής Δημοκρατίας, της 25ης Οκτωβρίου 1999, για την έγκριση των όρων και προϋποθέσεων συμμετοχής της Τσεχικής Δημοκρατίας στα κοινοτικά προγράμματα στους τομείς της κοινωνικής πολιτικής και της υγείας  

Επίσημη Εφημερίδα αριθ. L 298 της 19/11/1999 σ. 0027 - 0029

ΑΠΟΦΑΣΗ αριθ. 2/1999 ΤΟΥ ΣΥΜΒΟΥΛΙΟΥ ΣΥΝΔΕΣΕΩΣ ΕΕ-ΤΣΕΧΙΚΗΣ ΔΗΜΟΚΡΑΤΙΑΣτης 25ης Οκτωβρίου 1999για την έγκριση των όρων και προϋποθέσεων συμμετοχής της Τσεχικής Δημοκρατίας στα κοινοτικά προγράμματα στους τομείς της κοινωνικής πολιτικής και της υγείας(1999/744/ΕΚ)ΤΟ ΣΥΜΒΟΥΛΙΟ ΣΥΝΔΕΣΕΩΣ,Έχοντας υπόψη:την Ευρωπαϊκή Συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου(1),το πρόσθετο πρωτόκολλο της Ευρωπαϊκής Συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, σχετικά με τη συμμετοχή της Τσεχικής Δημοκρατίας στα κοινοτικά προγράμματα(2), και ιδίως τα άρθρα 1 και 2,Εκτιμώντας:(1) ότι, σύμφωνα με το άρθρο 1 του εν λόγω πρόσθετου πρωτοκόλλου, η Τσεχική Δημοκρατία μπορεί να συμμετέχει στα κοινοτικά προγράμματα-πλαίσιο, ειδικά προγράμματα, σχέδια και άλλες δράσεις, ιδίως στους τομείς της κοινωνικής πολιτικής και της υγείας·(2) ότι, σύμφωνα με το άρθρο 2 του ίδιου πρωτοκόλλου, οι όροι και προϋποθέσεις συμμετοχής της Τσεχικής Δημοκρατίας στις δραστηριότητες που αναφέρονται στο άρθρο 1, αποφασίζονται από το Συμβούλιο Συνδέσεως,ΑΠΟΦΑΣΙΖΕΙ:Άρθρο 1Η Τσεχική Δημοκρατία συμμετέχει στα κοινοτικά προγράμματα για την προαγωγή της υγείας, την καταπολέμηση του καρκίνου, την πρόληψη του Aids και ορισμένων άλλων μεταδοτικών νόσων, την πρόληψη της τοξικομανίας και την ισότητα των ευκαιριών μεταξύ ανδρών και γυναικών, σύμφωνα με τους όρους και τις προϋποθέσεις που απαριθμούνται στα παραρτήματα Ι και ΙΙ, τα οποία αποτελούν αναπόσπαστο τμήμα της παρούσας απόφασης.Άρθρο 2Η παρούσα απόφαση αρχίζει να ισχύει από την ημέρα που υιοθετείται.Η παρούσα απόφαση εφαρμόζεται έως τις 31 Δεκεμβρίου 2000.Βρυξέλλες, 25 Οκτωβρίου 1999.Για το Συμβούλιο ΣύνδεσηςΟ ΠρόεδροςT. HALONEN(1) ΕΕ L 360 της 31.12.1994, σ. 2.(2) ΕΕ L 317 της 30.12.1995, σ. 45.ΠΑΡΑΡΤΗΜΑ ΙΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ ΣΤΑ ΠΡΟΓΡΑΜΜΑΤΑ ΓΙΑ ΤΗΝ ΠΡΟΑΓΩΓΗ ΤΗΣ ΥΓΕΙΑΣ, ΤΗΝ ΚΑΤΑΠΟΛΕΜΗΣΗ ΤΟΥ ΚΑΡΚΙΝΟΥ, ΤΗΝ ΠΡΟΛΗΨΗ ΤΟΥ AIDS ΚΑΙ ΟΡΙΣΜΕΝΩΝ ΑΛΛΩΝ ΜΕΤΑΔΟΤΙΚΩΝ ΝΟΣΩΝ, ΤΗΝ ΠΡΟΛΗΨΗ ΤΗΣ ΤΟΞΙΚΟΜΑΝΙΑΣ ΚΑΙ ΤΗΝ ΙΣΟΤΗΤΑ ΤΩΝ ΕΥΚΑΙΡΙΩΝ ΜΕΤΑΞΥ ΑΝΔΡΩΝ ΚΑΙ ΓΥΝΑΙΚΩΝ1. Η Τσεχική Δημοκρατία συμμετέχει σε όλες τις δραστηριότητες των προγραμμάτων για την προαγωγή της υγείας, την καταπολέμηση του καρκίνου, την πρόληψη του Aids και ορισμένων άλλων μεταδοτικών νόσων, την πρόληψη της τοξικομανίας και την ισότητα των ευκαιριών μεταξύ ανδρών και γυναικών (αποκαλούμενες εφεξής "προγράμματα"), και τούτο σύμφωνα, εκτός αντιθέτων διατάξεων της παρούσας απόφασης, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση αριθ. 645/96/ΕΚ του Ευρωπαϊκού Κοινοβουλίου και του Συμβουλίου, της 29ης Μαρτίου 1996, σχετικά με τη θέσπιση κοινοτικού προγράμματος δράσης για την προαγωγή, ενημέρωση, διαπαιδαγώγηση και κατάρτιση σε θέματα υγείας, εντός του πλαισίου δράσης στον τομέα της δημόσιας υγείας (1996-2000), και ιδίως το άρθρο 6 παράγραφος 2, την απόφαση αριθ. 646/96/ΕΚ του Ευρωπαϊκού Κοινοβουλίου και του Συμβουλίου, της 29ης Μαρτίου 1996, για τη θέσπιση σχεδίου δράσης για την καταπολέμηση του καρκίνου εντός του πλαισίου δράσης στον τομέα της δημόσιας υγείας (1996-2000), και ιδίως το άρθρο 6 παράγραφος 2, την απόφαση αριθ. 647/96/ΕΚ του Ευρωπαϊκού Κοινοβουλίου και του Συμβουλίου, της 29ης Μαρτίου 1996, για τη θέσπιση κοινοτικού προγράμματος δράσης σχετικά με την πρόληψη του Aids και ορισμένων άλλων μεταδοτικών νόσων στον τομέα της δημόσιας υγείας (1996-2000), και ιδίως το άρθρο 6 παράγραφος 2, την απόφαση αριθ. 102/97/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, για τη θέσπιση κοινοτικού προγράμματος δράσης για την πρόληψη της τοξικομανίας εντός του πλαισίου της δράσης στον τομέα της δημόσιας υγείας (1996-2000), και ιδίως το άρθρο 6 παράγραφος 2, και την απόφαση αριθ. 95/593/ΕΚ του Συμβουλίου, της 22ας Δεκεμβρίου 1995, που αφορά ένα μεσοπρόθεσμο πρόγραμμα κοινοτικής δράσης για την ισότητα των ευκαιριών μεταξύ ανδρών και γυναικών (1996-2000), και ιδίως το άρθρο 6 παράγραφος 1.2. Οι όροι και οι προϋποθέσεις υποβολής, αξιολόγησης και επιλογής των αιτήσεων που υποβάλλουν επιλέξιμα όργανα, οργανισμοί και ιδιώτες της Τσεχικής Δημοκρατίας, είναι οι ίδιοι, στο μέγιστο δυνατό βαθμό, με τους όρους και προϋποθέσεις που ισχύουν στα κράτη μέλη της Κοινότητας.3. Για να διασφαλιστεί η ευρωπαϊκή διάσταση των προγραμμάτων, τα διεθνικά έργα και δράσεις που προτείνει η Τσεχική Δημοκρατία πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός αποφασίζεται στα πλαίσια της υλοποίησης των προγραμμάτων, αφού ληφθούν υπόψη η φύση των διαφόρων δραστηριοτήτων, ο αριθμός των εταίρων ενός δεδομένου έργου και ο αριθμός των χωρών που συμμετέχουν στα προγράμματα.4. Η Τσεχική Δημοκρατία καταβάλλει ετήσια συνεισφορά στο γενικό προϋπολογισμό των Ευρωπαϊκών Κοινοτήτων, ώστε να καλυφθεί το κόστος που προκύπτει από τη συμμετοχή της στα προγράμματα (βλέπε παράρτημα ΙΙ). Η Επιτροπή Σύνδεσης έχει τη δυνατότητα να προσαρμόζει τη συνεισφορά αυτή, όταν χρειάζεται.5. Τα κράτη μέλη της Κοινότητας και η Τσεχική Δημοκρατία καταβάλλουν κάθε δυνατή προσπάθεια, εντός του πλαισίου των ισχυουσών διατάξεων, ώστε να διευκολύνουν την ελεύθερη κυκλοφορία και τη διαμονή όλων των προσώπων που απολαύουν του προγράμματος και που μετακινούνται μεταξύ Τσεχικής Δημοκρατίας και κρατών μελών της Κοινότητας με σκοπό τη συμμετοχή τους σε δραστηριότητες που καλύπτονται από την παρούσα απόφαση.6. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου της Ευρωπαϊκής Κοινότητας, όσον αφορά την παρακολούθηση και την αξιολόγηση των προγραμμάτων σύμφωνα με τις αποφάσεις που αφορούν τα προγράμματα για την προαγωγή της υγείας (άρθρο 7), την καταπολέμηση του καρκίνου (άρθρο 7), την πρόληψη του AIDS και ορισμένων άλλων μεταδοτικών νόσων (άρθρο 7), την πρόληψη της τοξικομανίας (άρθρο 7) και την ισότητα των ευκαιριών μεταξύ ανδρών και γυναικών (άρθρο 11), η συμμετοχή της Τσεχικής Δημοκρατίας στα προγράμματα παρακολουθείται συνεχώς στο πλαίσιο εταιρικής σχέσης μεταξύ της Τσεχικής Δημοκρατίας και της Επιτροπής των Ευρωπαϊκών Κοινοτήτων. Η Τσεχική Δημοκρατία υποβάλλει στην Επιτροπή τις αναγκαίες εκθέσεις και συμμετέχει στα άλλα ειδικά μέτρα που λαμβάνονται από την Κοινότητα για το σκοπό αυτό.7. Με την επιφύλαξη των διαδικασιών που αναφέρονται στο άρθρο 5 της απόφασης για την προαγωγή της υγείας, στο άρθρο 5 της απόφασης για την καταπολέμηση του καρκίνου, στο άρθρο 5 της απόφασης για την πρόληψη του AIDS και ορισμένων άλλων μεταδοτικών νόσων, στο άρθρο 5 της απόφασης για την πρόληψη της τοξικομανίας και στο άρθρο 9 της απόφασης για την ισότητα των ευκαιριών μεταξύ ανδρών και γυναικών, η Τσεχική Δημοκρατία καλείται στις συντονιστικές συνεδριάσεις επί θεμάτων σχετικών με την εφαρμογή της παρούσας απόφασης· οι συνεδριάσεις αυτές πραγματοποιούνται πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει την Τσεχική Δημοκρατία σχετικά με τα αποτελέσματα των τακτικών αυτών συνεδριάσεων.8. Η γλώσσα που χρησιμοποιείται στις διαδικασίες σχετικά με τις αιτήσεις, τις συμβάσεις, τις εκθέσεις που υποβάλλονται και τις άλλες διοικητικές πτυχές των προγραμμάτων, είναι μία από τις επίσημες γλώσσες της Κοινότητας.ΠΑΡΑΡΤΗΜΑ ΙΙΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ ΣΤΑ ΠΡΟΓΡΑΜΜΑΤΑ ΓΙΑ ΤΗΝ ΠΡΟΑΓΩΓΗ ΤΗΣ ΥΓΕΙΑΣ, ΤΗΝ ΚΑΤΑΠΟΛΕΜΗΣΗ ΤΟΥ ΚΑΡΚΙΝΟΥ, ΤΗΝ ΠΡΟΛΗΨΗ ΤΟΥ AIDS ΚΑΙ ΟΡΙΣΜΕΝΩΝ ΑΛΛΩΝ ΜΕΤΑΔΟΤΙΚΩΝ ΝΟΣΩΝ, ΤΗΝ ΠΡΟΛΗΨΗ ΤΗΣ ΤΟΞΙΚΟΜΑΝΙΑΣ ΚΑΙ ΤΗΝ ΙΣΟΤΗΤΑ ΤΩΝ ΕΥΚΑΙΡΙΩΝ ΜΕΤΑΞΥ ΑΝΔΡΩΝ ΚΑΙ ΓΥΝΑΙΚΩΝ1. Η χρηματοδοτική συνεισφορά της Τσεχικής Δημοκρατίας καλύπτει τα ακόλουθα:- χρηματοδοτική ενίσχυση, η οποία παρέχεται από τα προγράμματα στους τσέχους συμμετέχοντες,- πρόσθετο διοικητικό κόστος για τη διαχείριση των προγραμμάτων από την Επιτροπή, το οποίο προκύπτει από τη συμμετοχή της Τσεχικής Δημοκρατίας.2. Για κάθε οικονομικό έτος, το σωρευτικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν από τα προγράμματα οι τσέχοι δικαιούχοι, δεν θα υπερβαίνει τη συνεισφορά που καταβάλλει η Τσεχική Δημοκρατία, αφού αφαιρεθεί το πρόσθετο διοικητικό κόστος.Στην περίπτωση που η συνεισφορά της Τσεχικής Δημοκρατίας στο γενικό προϋπολογισμό των Ευρωπαϊκών Κοινοτήτων, μετά από αφαίρεση του πρόσθετου διοικητικού κόστους, είναι μεγαλύτερη από το σωρευτικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν οι τσέχοι δικαιούχοι από τα προγράμματα, η Επιτροπή μεταφέρει το υπόλοιπο στο επόμενο οικονομικό έτος και το αφαιρεί από τη συνεισφορά του επόμενου έτους. Αν υπάρξει θετικό υπόλοιπο μετά το τέλος των προγραμμάτων, το αντίστοιχο ποσό επιστρέφεται στην Τσεχική Δημοκρατία.3. Προαγωγή της υγείαςΗ ετήσια συνεισφορά της Τσεχικής Δημοκρατίας ανέρχεται σε 164031 ευρώ από το 1999. Από το ποσό αυτό, τα 10731 ευρώ θα καλύψουν το πρόσθετο διοικητικό κόστος διαχείρισης του προγράμματος εκ μερους της Επιτροπής, το οποίο προκύπτει από τη συμμετοχή της Τσεχικής Δημοκρατίας.4. Καταπολέμηση του καρκίνουΗ ετήσια συνεισφορά της Τσεχικής Δημοκρατίας ανέρχεται σε 284320 ευρώ από το 1999. Από το ποσό αυτό, τα 18600 ευρώ θα καλύψουν το πρόσθετο διοικητικό κόστος διαχείρισης του προγράμματος εκ μέρους της Επιτροπής, το οποίο προκύπτει από τη συμμετοχή της Τσεχικής Δημοκρατίας.5. Πρόληψη του Aids και ορισμένων άλλων μεταδοτικών νόσωνΗ ετήσια συνεισφορά της Τσεχικής Δημοκρατίας ανέρχεται σε 218708 ευρώ από το 1999. Από το ποσό αυτό, τα 14308 ευρώ θα καλύψουν το πρόσθετο διοικητικό κόστος διαχείρισης του προγράμματος εκ μέρους της Επιτροπής, το οποίο προκύπτει από τη συμμετοχή της Τσεχικής Δημοκρατίας.6. Πρόληψη της τοξικομανίαςΗ ετήσια συνεισφορά της Τσεχικής Δημοκρατίας ανέρχεται σε 109354 ευρώ από το 1999. Από το ποσό αυτό, τα 7154 ευρώ θα καλύψουν το πρόσθετο διοικητικό κόστος διαχείρισης του προγράμματος εκ μέρους της Επιτροπής, το οποίο προκύπτει από τη συμμετοχή της Τσεχικής Δημοκρατίας.7. Ισότητα των ευκαιριών μεταξύ ανδρών και γυναικώνΗ ετήσια συνεισφορά της Τσεχικής Δημοκρατίας ανέρχεται σε 163870 ευρώ από το 1999. Από το ποσό αυτό, τα 10720 ευρώ θα καλύψουν το πρόσθετο διοικητικό κόστος διαχείρισης του προγράμματος εκ μέρους της Επιτροπής, το οποίο προκύπτει από τη συμμετοχή της Τσεχικής Δημοκρατίας.8. Ισχύει ο δημοσιονομικός κανονισμός που εφαρμόζεται στον γενικό προϋπολογισμό των Ευρωπαϊκών Κοινοτήτων, ιδίως όσον αφορά τη διαχείριση της συνεισφοράς της Τσεχικής Δημοκρατίας.Με την έναρξη ισχύος της παρούσας απόφασης και στις αρχές κάθε επόμενου έτους, η Επιτροπή θα απευθύνει στην Τσεχική Δημοκρατία πρόσκληση για την καταβολή συνεισφοράς αντίστοιχης με τη συμμετοχή της στο κόστος, σύμφωνα με την παρούσα απόφαση.Η συνεισφορά αυτή εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.Η Τσεχική Δημοκρατία καταβάλλει τη συνεισφορά της στο ετήσιο κόστος, σύμφωνα με την παρούσα απόφαση, σε συνάρτηση με την πρόσκληση για την καταβολή συνεισφοράς, το αργότερο τρεις μήνες από την αποστολή της πρόσκλησης. Οποιαδήποτε καθυστέρηση της καταβολής της συνεισφοράς, συνεπάγεται την καταβολή τόκου από την Τσεχική Δημοκρατία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί σε αυτό που εφαρμόζεται από το Ευρωπαϊκό Ταμείο Νομισματικής Συνεργασίας, για το μήνα λήξης, για τις πράξεις του σε ευρώ, προσαυξημένο κατά 1,5 %.9. Η Τσεχική Δημοκρατία καταβάλλει το πρόσθετο διοικητικό κόστος που αναφέρεται στις παραγράφους 3, 4, 5, 6 και 7, από τον κρατικό προϋπολογισμό της.10. Η Τσεχική Δημοκρατία εγγράφει το 50 % του εναπομένοντος κόστους συμμετοχής της από τον κρατικό της προϋπολογισμό.Με την επιφύλαξη των τακτικών διαδικασιών προγραμματισμού Ρhare, το εναπομένον 50 % καλύπτεται από το ετήσιο κονδύλιο Ρhare της Τσεχικής Δημοκρατίας.